CELEX: 31994D0790
Language: el
Date: 1994-12-12 00:00:00
Title: 94/790/ΚΕΠΠΑ: Απόφαση του Συμβουλίου της 12ης Δεκεμβρίου 1994 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη συνέχιση της υποστήριξης στη διοίκηση της πόλης του Μοστάρ από την Ευρωπαϊκή Ένωση

Avis juridique important

|

31994D0790

94/790/ΚΕΠΠΑ: Απόφαση του Συμβουλίου της 12ης Δεκεμβρίου 1994 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη συνέχιση της υποστήριξης στη διοίκηση της πόλης του Μοστάρ από την Ευρωπαϊκή Ένωση  

Επίσημη Εφημερίδα αριθ. L 326 της 17/12/1994 σ. 0002 - 0002 Φινλανδική ειδική έκδοση: Κεφάλαιο 11 τόμος 33 σ. 0109  Σουηδική ειδική έκδοση: Κεφάλαιο 11 τόμος 33 σ. 0109 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Δεκεμβρίου 1994 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση όσον αφορά τη συνέχιση της υποστήριξης στη διοίκηση της πόλης του Μοστάρ από την Ευρωπαϊκή  Ένωση (94/790/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,  την απόφαση 93/603/ΚΕΠΠΑ του Συμβουλίου της 8ης Νοεμβρίου 1993 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (1) και τις  αποφάσεις 93/729/ΚΕΠΠΑ της 20ής Δεκεμβρίου 1993 (2) και 94/308/ΚΕΠΠΑ της 16ης Μαΐου 1994 (3) για την προσαρμογή και την παράταση της απόφασης αυτής,  τα συμπεράσματα της Προεδρίας στο Ευρωπαϊκό Συμβούλιο της Κέρκυρας στις 24 και 25 Ιουνίου 1994,  τα συμπεράσματα της Προεδρίας του Συμβουλίου της 31ης Οκτωβρίου 1994,  ΑΠΟΦΑΣΙΖΕΙ:  1. Να επιβεβαιώσει τη διοίκηση της πόλης του Μοστάρ από την Ευρωπαϊκή Ένωση από τις 23 Ιουλίου 1994 για διάστημα μη υπερβαίνον τα δύο έτη, με σκοπό να συμβάλει σε μία ενιαία, πολυεθνική και σταθερή διοίκηση της πόλης. Το μνημόνιο συμφωνίας που εγκρίθηκε  από το Συμβούλιο στις 13/14 Ιουνίου 1994 και υπογράφηκε στη Γενεύη στις 5 Ιουλίου 1994 καθορίζει τους όρους υλοποίησης της κοινής αυτής δράσης.  2. Το συνολικό ποσό που θα διατεθεί το 1995 για την προαναφερθείσα στην παράγραφο 1 χρηματοδότηση της διοικητικής υποστήριξης αποφασίζεται αργότερα. Στην παρούσα φάση προβλέπονται 20 εκατομμύρια Ecu.  Το ποσό αυτό προέρχεται εξ ολοκλήρου από το γενικό προϋπολογισμό των Ευρωπαϊκών Κοινοτήτων. Η δημοσιονομική διαχείριση της δαπάνης αυτής διέπεται από τις οικείες κοινοτικές διατάξεις.  3. Τα κεφάλαια τοποθετούνται σε λογαριασμό ανοιχθέντα παρά τω διοικητή του Μοστάρ.  4. Η υλοποίηση αυτής της δράσης στήριξης, και συγκεκριμένα η καταβολή των χρηματοδοτικών μέσων που διατίθενται για το σκοπό αυτό εντός της προβλεπόμενης προθεσμίας, εξασφαλίζεται με τις ακόλουθες διαδικασίες.  Ο διοικητής κάνει μία αξιολόγηση των αναγκών και των μέσων που απαιτούνται για τη χρηματοδότησή τους και υποβάλλει τα στοιχεία αυτά στην Προεδρία του Συμβουλίου.  Βάσει των στοιχείων αυτών η Προεδρία, επικουρούμενη από συμβουλευτική ομάδα εργασίας η οποία θα αποτελείται από αντιπροσώπους των κρατών μελών, και σε συνεννόηση με την Επιτροπή, δίνει τους προσανατολισμούς και καθορίζει τα μέτρα που απαιτούνται για την  αντιμετώπιση αυτών των αναγκών και αποφασίζει την ανά τμήματα αποδέσμευση των απαραίτητων ποσών.  Ο διοικητής εξασφαλίζει την εκτέλεση των μέτρων και υποβάλει τακτικά εκθέσεις στην Προεδρία, η οποία τις διαβιβάζει στην ομάδα εργασίας και στην Επιτροπή.  Το Ελεγκτικό Συνέδριο των Ευρωπαϊκών Κοινοτήτων καλείται να ελέγχει τους λογαριασμούς του διοικητή.  5. Η παρούσα απόφαση αρχίζει να ισχύει από την ημερομηνία έγκρισής της και εφαρμόζεται έως τις 31 Δεκεμβρίου 1995.  6. Η παρούσα απόφαση δημοσιεύεται στην Επίσημη Εφημερίδα.  Βρυξέλλες, 12 Δεκεμβρίου 1994.  Για το Συμβούλιο Ο Πρόεδρος J. BORCHERT  (1) ΕΕ αριθ. L 286 της 20. 11. 1993, σ. 1.(2) ΕΕ αριθ. L 339 της 31. 12. 1993, σ. 3.(3) ΕΕ αριθ. L 134 της 30. 5. 1994, σ. 1.